Mandag morgen melder Nordjyllands Politi om glatte veje i hele regionen. Derfor skal man passe godt på, når man begiver sig ud i morgentrafikken. En bilist mellem Skørping og Arden blev overrasket over det glatte føre, og kørte derfor galt. Han blev efterfølgende kørt til Aalborg Sygehus til et tjek. - Der saltes på lives løs over hele Nordjylland lige nu, men derfor kan der sagtens være glat derude, fortæller vagtchef ved Nordjyllands Politi, Bent Højgaard til TV2 Nord.

Referat:
Nordjyderne er stået op til glatte veje. Det måtte en bilist ved Skørping sande på den trælse måde.